  Майя Бывальцева Удмуртиын 2018-тӥ арын толшоре-куартолэзе лэсьтыса вуттэм улон интылэн быдӟалаез, кылем арен ӵошатыса, 49 сюрс 500 квадрат метрлы кулэсмиз. Со сярысь ивортэ Удмуртстатлэн пресс-службаез. Вить толэзь ӵоже элькунын 4 сюрс 454 патер пуктэмын, огъя быдӟалазы 273 сюрс 400 квадрат метр. Со кылем арын та дыр ӵоже ик лэсьтыса вуттэм улон интылэн 87,5 процентэз луэ. 118 сюрс 500 квадрат метрез яке 43 процентэз улон инты нимаз адямиосын пуктэмын. 1 сюрс улӥсьлы усись вуттэм улон интылэн быдӟалаезъя Удмуртия Приволжск федерал округын 3-тӥ инты басьтӥз (180,5 квадрат метр). Та ласянь азьмынӥсь луэ Татарстан — 1 сюрс адямилы быдэ 283, 1 квадрат метр. Тужгес пичи лыдпус Чувашиын —83,6 квадрат метр. Тегъёс: Ижкар Удмуртстат улонинты Удмуртия лэсьтськон лыдпусъёс  